สมาคมธนาคารไทยแจงโมบายแบงกิ้งล่มจากปัญหาทางเทคนิค-เร่งแก้ไข
สมาคมธนาคารไทยแจง ปัญหาโอนเงินผ่านระบบโมบายแบงกิ้งมีปัญหาในช่วงเช้า  ไม่ใช่ปัญหาจากการถูกแฮกระบบ แต่เป็นปัญหาทางเทคนิคที่กำลังเร่งแก้ไขอยู่
31 ส.ค. 2561

สมาคมธนาคารไทยแจง ปัญหาโอนเงินผ่านระบบโมบายแบงกิ้งมีปัญหาในช่วงเช้า  ไม่ใช่ปัญหาจากการถูกแฮกระบบ แต่เป็นปัญหาทางเทคนิคที่กำลังเร่งแก้ไขอยู่
นายยศ กิมสวัสดิ์ ประธานสำนักระบบการชำระเงิน สมาคมธนาคารไทย กล่าวว่า ขณะนี้ สมาคมฯ กำลังประชุมเพื่อแก้ปัญหาระบบชำระเงินล้มเหลว แต่ยืนยันว่า ปัญหาที่เกิดขึ้นในขณะนี้ ไม่เกี่ยวข้องการการถูกเจาะข้อมูล หรือ ไม่พบการเจาะระบบ หรือ แฮกระบบอย่างแน่นอน
นายยศ กล่าวว่า จากการตรวจสอบเบื้องต้นพบว่า ปัญหาเริ่มมาจากระบบของธนาคารกสิกรไทยขัดข้อง แล้วกระทบการโอนไปยังธนาคารอื่น เนื่องจาก ระบบชำระเงิน ต้องผ่านระบบสวิชชิ่งกลางเดียวกัน แต่ปริมาณธุรกรรมที่เข้ามาพร้อมๆกันจำนวนมากๆ ส่งผลกระทบต่อการโอนและเบิกถอน โดยธนาคารกสิกรไทย  กำลังพิจารณาปิดระบบของธนาคารกสิกรชั่วคราวเพื่อตรวจสอบและทดสอบระบบ  2 ทาง หรือ ดับเบิ้ลเช็ค เพื่อเร่งแก้ไขปัญหาให้เร็วที่สุด